Димитър Фтичев е роден на 9 януари 1872 г. в Габрово. През 1892 г. завършва Военно на Негово Княжеско Височество училище в 14-и випуск, на 1 август е произведен в чин подпоручик и зачислен към 1-ви конен полк. На 2 август 1895 е произведен в чин поручик, а през 1901 в чин ротмистър. От 1909 година ротмистър Фтичев командва 1-ви от 5-и конен полк. От 1909 година служи в Школата за запасни подпоручици, след което през 1911 година поема командването на ескадрон от 1-ви конен полк, с който взема участие в Балканската (1912 – 1913) и Междусъюзническата война (1913). По време на Балканската война, на 18 май 1913 г. е произведен в чин майор.